Diari Oficial de la Generalitat Valenciana


Sumari del DOGV 4156, del 27-12-2001 (2001/12294)

Informació pública de l'aprovació del padró cobrador, així com les liquidacions de les quotes del recurs de la cambra referides a l'Impost sobre el Balanç de Societats corresponent a 2000.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12278


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació del padró cobrador, així com les liquidacions de les quotes del recurs de la cambra referides a l'Impost sobre el Balanç de Societats corresponent a 2000. [2001/S12550]
  
De conformitat amb el que estableix l'article 39 del Reglament General de les Cambres Oficials de Comerç, Indústria i Navegació d'Espanya, aprovat pel Decret 129/1974, de 2 de maig, i en l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, es posa en coneixement dels electors que el Comité Executiu, en la sessió celebrada el dia 19 de desembre de 2001, va aprovar el padró cobrador així com les liquidacions de les quotes del recurs de la cambra permanent referides a l'impost sobre activitats econòmiques corresponent a 2000, així com les liquidacions de les quotes del recurs de la cambra permanent referides al balanç de societats corresponent a 2000, i també va acordar la iniciació des del dia 2 del mes de gener de 2002 del període voluntari de cobrament de les quotes del recurs de la cambra permanent girades en les garanties, formes i termes que estableixen els articles 12, 13 i 14, i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació i l'article 62 de la secció quarta de la Llei de Pressupostos Generals de l'Estat per a 1997, en relació amb l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'aquesta corporació, es a dir, tota la província de Castelló.
  
A més, per a facilitar el pagament de les quotes expressades en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els electors les liquidacions girades per cadascun dels esmentats conceptes del recurs de la cambra permanent, i trametrà notificació-rebut en la qual constaran les dades d'identificació del deute, així com el termini de pagament en període voluntari i les entitats financeres en les quals puga efectuar-se l'ingrés; a més a més, contindrà la indicació de la normativa legal en la qual es basa la quota girada i els recursos que cal interposar en cas de disconformitat amb aquesta.
  
Acabat el període de pagament voluntari en la data que correspon, d'acord amb les notificacions individuals practicades, les quotes pel recurs de la cambra permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que corresponguen, tot això d'acord amb l'esmentada Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre), que publica el conveni de primer d'octubre de 1993 de prestació de serveis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 20 de desembre de 2001.- El president: Salvador Martí Huguet.